tartuNLP/wikipedia-smugri-20251201 huggingface dataset:
Taani Kultuuri Instituut

Taani Kultuuri Instituut (taani keeles "Det Danske Kulturinstitut", inglise keeles "The Danish Cultural Institute") on rahvusvahelise kultuurivahetuse korraldamisega tegelev instituut peakorteriga Kopenhaagenis.
Taani Kultuuri Instituut sai alguse 1940, mil Folmer Wisti algatas Taani Ühingu. Ühingu eesmärk oli jagada kultuuri, ideid ja kogemusi Taani ja muude riikide vahel. Nimi muudeti Taani Kultuuri Instituudiks 1989. aastal. 
Esimene välisesindus loodi 1947. Esindused olid esialgu Prantsusmaal, USA-s, Hollandis, Põhja-Itaalias ja Austrias. Tänapäeval on esindused juba Brüsselis, Pekingis, Tallinnas, Bonnis, Kecskemétis, Riias, Vilniuses, Varssavis ja Poznańis, Peterburis ning Edinburghis.
Kultuuriinstituudi patroon on Taani kroonprintsess Mary.
Eesti ja Taani vahelisi kultuuriprojekte koordineerib Mittetulundusühing Eesti-Taani Selts aadressil Vene 14 Tallinnas. Peamised tegevussuunad on õppereiside ja praktika, ka kultuuriürituste korraldamine. Vene tänaval asub ka raamatukogu, kus peale Taani-teemaliste raamatute saab tutvuda ka filmide ja muusikaga.
Instituudi Eesti esinduse tegevdirektor on Silvi Teesalu.
Faktoranalüüs

Faktoranalüüs (inglise "factor analysis") on mitmemõõtmelise statistilise analüüsi meetod, mille puhul lähtetunnuste vahelisi seoseid uuritakse nõnda, et lähtetunnused esitatakse väiksema arvu uute tunnustena (nimetatakse faktoriteks) ligikaudselt.
Faktoranalüüsi meetod pärineb psühholoogiast. Hiljem on seda hakatud kasutama ka teistes sotsiaal-, aga ka loodusteadustes.
Nõmme loomakliinik

Nõmme Loomakliinik on loomakliinik Tallinnas Nõmmel. Kliinik asub aadressil Pärnu mnt 434.
Hodograaf

Hodograaf ("odograaf" ei ole eesti keeles korrektne) on (kr sõnast "hodos" 'tee' ja "graphō" 'kirjutan') on joon, mis tekib siis kui muutuva vektori lõpp-punktid ühendatakse ühise alguspunktiga.
Termini "hodograaf" võttis 1847. aastal kasutusele William Rowan Hamilton.
Epoksüvaigud

Epoksüvaigud ehk epoksiidvaigud on vaigud, mis sisaldavad epoksü- (ehk oksüraan-)rühmi.
Epoksüvaigud nakkuvad hästi metallide, klaasi, keraamika jt materjalidega. Neist valmistatakse liime, lakke, polümeerkompounde, täidis- ja vahtplaste jm.
Epoksü on epoksüvaikude põhikomponentide või kõvenenud lõpptoodete perekond. Epoksüvaigud, mida tuntakse ka polüepoksiididena, on epoksiidrühmi sisaldavate reaktiivsete prepolümeeride ja polümeeride klass. Epoksiidi funktsionaalset rühma nimetatakse ka kollektiivselt epoksiks. Epoksiidrühma IUPAC-nimetus on oksiraan.
Epoksüvaigud võivad reageerida (ristseotud) kas iseendaga katalüütilise homopolümerisatsiooni teel või mitmesuguste kaasreageerivate ainetega, sealhulgas polüfunktsionaalsete amiinide, hapete (ja happeanhüdriidide), fenoolide, alkoholide ja tioolidega (tavaliselt nimetatakse merkaptaanideks). Neid kaasreageerivaid aineid nimetatakse sageli kõvenditeks või kõvenditeks ja ristseostumisreaktsiooni nimetatakse tavaliselt kõvendamiseks.
Polüepoksiidide reageerimisel iseendaga või polüfunktsionaalsete kõvenditega moodustub termokõvenev polümeer, millel on sageli soodsad mehaanilised omadused ja kõrge termiline ja keemiline vastupidavus. Epoksiidil on mitmesuguseid rakendusi, sealhulgas metallkatted, komposiitmaterjalid, kasutamine elektroonikas, elektrikomponentides (nt kiipide jaoks pardal ), LED-ides, kõrgepinge elektriisolaatorites, värvipintslite valmistamisel, kiududega tugevdatud plastmaterjalides ning struktuuri- ja muudel eesmärkidel kasutatavates liimides.
Epoksüvaigu ühenditega kokkupuutest tulenevate terviseriskide hulka kuuluvad kontaktdermatiit ja allergilised reaktsioonid, samuti hingamisprobleemid aurude ja lihvimistolmu sissehingamisel, eriti kui need ei ole täielikult kõvenenud
Harmattan

Harmattan on Lääne-Aafrikas esinev kuiv tugev kirde- või põhjatuul, mis puhub novembri lõpust märtsi keskpaigani Sahara kõrbest Guinea lahte. Harmattani temperatuur võib langeda kuni 3 °C. Nimi tuleneb akani keelest.
Üle kõrbe kulgedes haarab harmattan endaga kaasas palju peent tolmu (osakeste läbimõõt 0,5–10 mm) ja toimetab seda suurtesse kaugustesse (ookeanil kuni mitmesaja kilomeetri kaugusele).
Mõju.
Mõnes Lääne-Aafrika riigis piirab harmattaniga kaasneva tolmu hulk tõsiselt nähtavust ja varjutab päikese mitmeks päevaks samamoodi kui tihe udu. Tugev tuul võib isegi kuivi männitüvesid murda. Tuules kanduvat tolmu- ja liivapilve nimetatakse harmattani hämuks, igal aastal põhjustab see tühistatud ja ümber suunatud lendude tõttu lennufirmadele miljonite USA dollarite suurusi kahjusid. Samuti on harmattan oluline risk rahvatervisele, selle mõjul sageneb haigestumine meningiiti ning kuna õhuniiskus võib langeda isegi 15 protsendini, põhjustab see ninaverejookse. Harmattan kahjustab ka viljapõlde. Harmattani ja monsuuni koosmõju tekitab tornaadosid.
Hamburger

Hamburger (ka burger) on toit, mis tavaliselt koosneb valmisküpsetatud kuklist (magusast või soolasest) ja selle vahele pandud lisanditest. Kukkel poolitatakse ning lisanditena kasutatakse nii taimseid kui ka loomseid toiduaineid ja kastmeid.
Hamburgeri eelkäijaks peetakse Saksa päritolu "hakklihapätsi" "Hamburg steak", mida valmistati 19. sajandil Ameerika tänavagrillidel. Laiemalt tuntuks said hamburgerid 20. sajandi esimesel poolel pärast seda, kui Fletcher Davis (1864–1941) oli pannud soojad "hakklihapätsid" kuklite vahele ja müünüd neid 1904. aastal Saint Louises toimunud maailmanäitusel. Seda seika peetakse Ameerika hamburgeri sünniks.
Hamburgerite kuklid võivad olla valmistatud eri sorti jahust. Kuklite valmistamisel kasutatakse mitmesuguseid kergitusained (soodat, küpsetuspulbrit, pagaripärmi). Vahel valmistatakse kuklid ka eelkääritatud tainast.
Hamburgerite täidis varieeruv, kuid eeldatakse, et üks koostisosa võiks olla valgurikas liha. Osalt saab burgeri nimetuse järgi ka viiteid koostisainete ja/või valmistusmeetodi kohta, nii teatakse "barbeque"-, "veggie"-, juustu-, kalaburgereid jne.
Maailma kuulsaim hamburger on Big Mac, mille leiutas 1968. aastal McDonald'si frantsiisivõtja Jim Delligatti. Näiteks 2008. aastal müüdi maailmas 550 miljonit Big Maci.
Maailma kõige kallim burger 2012. aastal oli ajakirja Daily Mail järgi 5000 USA dollarit maksnud FleurBurger 5000 (täidise peamised koostisained: Jaapani lehma liha, "foie gras", trühvel), mida müüakse Las Vegases Nevadas Fleur de Lysi restoranis. 
Eesti rekordi hamburgerite söömises tegi Hans Kaur aastal 2022. kui ta sõi 27 burgerit ühe istumise jooksul.
Buun

Buun (saksa sõnast "Buhne" &lt; hollandi) ehk põiktamm ehk kannustamm on voolu reguleeriv ja mere- või jõekallast uhtmise eest kaitsev kaldast (sellega risti või selle suhtes väikese nurga all) lähtuv tamm.
Jõebuunid kaitsevad enamasti kaldaid uhtumise eest ning voolusängi ahendades kiirendavad nad veevoolu kiirust, mistõttu näiteks laevateedele kuhjub vähem setteid ning buunide abil on jääummistusi võimalik ära hoida.
Eestis on tuntuim buunide näide 1930. aastatel Peipsi põhjakaldale rajatud tammid, mille eesmärk oli Narva jõe lähet kitsendada. Sellega jõe voolukiirus kasvas ning jõkke sattuva settematerjali hulk vähenes. Nüüdisajal on buunivahed ummistunud ning setet need tammid enam kinni ei pea.
Barokliinsus

Barokliinsus (kr sõnadest "baros" 'raskus' + "klinō" 'kallutan') on vedelikel ja gaasidel täheldatav omadus, mille korral nende tihedus sõltub peale rõhu ka teistest muutujatest (nt temperatuurist)
RWTH Aacheni Ülikool

RWTH Aacheni Ülikool ("Rheinisch-Westfälische Technische Hochschule Aachen") on Aachenis asuv tehnikaülikool.
Ülikool on asutatud aastal 1870. See on suurim tehnikaülikool Saksamaal.
Maali tänav

Maali tänav (varem Kaarel Liimandi tänav) on tänav Tartus Ihaste linnaosas. 
160 meetri pikkune tänav ühendab Ado Vabbe tänavat Pallase puiesteega. 
Nime muutmine.
Tänav oli algselt nimetatud maalikunstnik Kaarel Liimandi järgi. 
Tartu Linnavalitsus saatis 25. oktoobril 2022 volikogule eelnõu Ihaste linnaosas asuvate Andrus Johani ja Kaarel Liimandi tänavate nimede muutmiseks. Tänavad on nimetatud kunstnike järgi, kelle panust Tartu kultuurilukku ei saa alahinnata, kuid kes astusid NKVD hävituspataljonide liikmeks ja need pataljonid osalesid inimsusvastastes kuritegudes. Kuna selles piirkonnas on kasutusel Pallase pärandi väärtustamisega ja laiemalt kunstiga seotud tänavanimed, siis teeb linnavalitsus ettepaneku sarnaste nimede valimiseks ka muudetavate nimedega tänavatele. Kunstivaldkonna inimestega teemat arutades leiti, et uuteks nimedeks ei tule pühendusnimed, vaid üldisemad kunstiga seotud nimed. Linnavalitsuse ettepanek on A. Johani tänav nimetada Vaikelu tänavaks ja K. Liimandi tänav Graafika tänavaks. 
2023. aasta jaanuaris otsustas linnavolikogu muuta Andrus Johani tänava Muusa tänavaks ja Kaarel Liimandi tänava Maali tänavaks.
Kasteheina tänav (Tartu)

Kasteheina tänav on tänav Tartus Ihastes.
Tänav algab Kasesalu tänavalt ja lõpeb 170 meetri pärast umbtänavana.
Arkadio Laigo tänav

Arkadio Laigo tänav on tänav Tartus Ihastes.
See algab Pallase puiestee ja Hando Mugasto tänava ristmikult ning ulatub linna piirini Kasesalu tee ääres. Tänava pikkus on umbes 250 meetrit. Tänav on nimetatud Eesti maalikunstniku ja graafiku Arkadio Laigo järgi.
Hando Mugasto tänav

Hando Mugasto tänav on Hando Mugasto järgi nimetatud tänav Tartus Ihastes.
Tänav algab A. Starkopfi tänavalt ja lõpeb linnapiiril Kasesalu tee ääres, tänava pikkus on 0,52 km.
Conza järv

Conza järv (itaalia keeles "Lago di Conza") on veehoidla Itaalias Campania maakonnas Avellino provintsis Conza della Campanias.
Merepinnast 420 meetri kõrgusel asuv veehoidla rajati 1970. aastatel paisu rajamisega Ofanto jõele.
Cingoli järv

Cingoli järv (itaalia keeles "Lago di Cingoli", ka "Castreccioni järv" ("Lago di Castreccioni")) on veehoidla Kesk-Itaalias Marche maakonnas Macerata provintsis Cingolis. Cingoli veehoidla on Marche maakonna ja Kesk-Itaalia suurim tehisveekogu.
Merepinnast 346 meetri kõrgusel asuv veehoidla rajati aastatel 1981–1987 67 meetri kõrguse ja 280 meetri pikkuse paisu rajamisega Musone jõele. Veehoidla valgla suurus on 90 km².
Sithonía poolsaar

Sithonía (Σιθωνία) on Kreekas Chalkidike poolsaare lõunaosas paiknev poolsaar. Sithoníast läände jääb Kassándra poolsaar ja itta Áthose poolsaar.
Poolsaare hõlmab Sithonía vald, mille keskus on Nikíti. Sithonía vald loodi 2011. aasta kohaliku omavalitsuse reformi käigus Sithonía ja Toróni valla ühinemisel.
Asukoht ja loodus.
Poolsaart ümbritseb läänest Kassándra laht ja idast Ágio Órose laht. Poolsaare keskel asub Ítamose mägi (Dragountelis). Peamised vaatamisväärsused on Torónis asuv Ágios Athanásiose kirik, Sikiá tuuleveskid ja 16. sajandist pärit kirik Nikítis. Pórto Koufó on Kreeka suurim ja turvalisim looduslik sadam, mida on „sügava sadamana“ maininud ka Thukydides. 
Sadamast lõunas asub Kartália, Sithonía lõunapoolseim osa paljude kaunite väikeste kiviste randadega. Oma ilu poolest on tuntud Azápiko, Tristiníka, Kórakase, Marathiási, Kalamítsi ja Kriarítsi rand. Asulad paiknevad peamiselt poolsaare kesk- ja lõunaosas. 
Sithonía poolsaare keskel Néos Marmarási küla lähedal asub kuulus suvituskoht Pórto Karrás, kus toimus 2003. aasta Euroopa Liidu juhtide tippkohtumine. Sithonia mägist maastikku katavad suured männimetsad, oliivisalud ja lopsakad rohumaad.
Vladimir Antonov-Ovsejenko

Vladimir Antonov-Ovsejenko, tegelik nimi Vladimir Ovsejenko (9. vkj/21. märts 1883 Tšernigov, Venemaa keisririik – 10. veebruar 1938 Moskva NSV Liit) oli Venemaa poliitik, Vene SFNV RKN liige.
Elulugu.
Vladimir Antonov-Ovsejenko osales revolutsioonilises liikumises 1901. aastast, ta osales Sevastopoli ülestõusus. Liitus Venemaa SDTP menševike fraktsiooniga, tegutses emigratsioonis Prantsusmaal, Pariisis koos Lev Trotskiga ajalehe Naše Slovo ("Наше слово") toimetamisega. 
1917. aastal naasis ta Venemaale ja 1917. aasta juunis liitus VSDTP bolševike tiivaga. 1917. aasta Oktoobrirevolutsiooni ajal oli ta Petrogradis Petrogradi Sõja-Revolutsioonikomitee liige ning tema juhtimisel hõivati Venemaa Ajutise Valitsuse residents Talvepalee ja vahistati Venemaa Ajutise Valitsuse liikmed.
Nõukogude Venemaal oli V. Antonov-Ovsejenko sovetivastase Tambovi ülestõusu ajal Ülevenemaalise Tööliste, Soldatite, Talupoegade ja Kasakate Saadikute Nõukogu Kesktäitevkomitee Tambovi kubermangu banditismivastase võitluse volitatud komisjoni esimees ning osales koos Punaarmee üksuste Mihhail Tuhhatševskiga sovetivastaste ülestõusnute kohtuvälise hukkamiste organiseerimisel. 
1934. aastast oli V. Antonov-Ovsejenko Vene SFNV prokurör, Hispaania kodusõja ajal oli Hispaanias Barcelonas NSV Liidu peakonsul. 
V. Antonov-Ovsejenko kutsuti Hispaaniast tagasi NSV Liitu ja vahistati 1937. aasta novembris ning hukati 1938. aastal.
Udora (Ontario)

Udora on umbes 500 elanikuga küla Ontario provintsis Kanadas Georgina linna haldusterritooriumil. 
Seal asub 1950. aastatel Toronto Eesti Naisseltsi asutatud Jõekääru suvilarajoon, kus asub praegugi eesti lastelaager. Seetõttu on külas rohkesti eestikeelseid tänavanimesid (Viru, Kalevi, Linda, Sulevi, Vambola, Lembitu, Narva, Ümera, Ülemiste, Kose, Männiku, Pirita).
Saare tänav

Saare tänav on tänav paljudes Eesti asulates:
Vaata ka.
[[Kategooria:Eesti tänavate täpsustusleheküljed]]
Sepa tänav

Sepa tänav on tänav järgmistes Eesti asulates:
Muud:
Adelheid (täpsustus)

Adelheid on naisenimi.
Seda nime on kandnud või kannavad:
Athena (täpsustus)

Athena võib tähendada mitut asja.
Gudenå

Gudenå ehk Gudenåen on jõgi Euroopas Jüüti poolsaare idaosas, pikkusega 176 km; see on Taani pikim jõgi. Gudenå ei ole Taani veerohkeim jõgi, see on Skjern. Valgla pindala on 2643 km². 
Geograafia.
Gudenåen saab alguse Tinnet Kratis Tørringist loode pool kõrgusel 65 meetrit üle merepinna (55°54'07"N, 09°24'03"E) ning suubub Randers Fjordisse (56°27'23"N, 10°01'34"E). Jõgi on laevatatav.
Jõe kaldal asuvad linnad Ry, Silkeborg, Bjerringbro ja Lango ning jõe suudmealas Randers.
Kopenhaageni lahing

Kopenhaageni lahing on kahe lahingu nimi:
Tine Bryld

Tine Bryld (sündinud Begtrup; 18. detsember 1939 Frederiksberg – 21. aprill 2011) oli taani sotsiaaltöötaja, kirjanik, raadiosaatejuht.
Ta sai hästi tuntuks raadio otsesaate "Tværs" saatejuhina, kuhu (eriti noored) inimesed said helistada ja küsimusi esitada. Ta nõustas noori 36 aastat. 
Ilmselt on tema tuntuim raamat triloogia "Liv ja Alexander" (1982–1984). Bryld pälvis mitu Taani kirjandusauhinda.
Tine Bryld oli kaks korda abielus, tema esimene abikaasa oli ajaloolane ja teine arhitekt.
Letipea neem

Letipea neem on neem Põhja-Eestis Letipea külas Viru-Nigula vallas.
Neemel asub Letipea tuletorn.
Neeme tipus asub Eesti suurim rändrahn – Ehalkivi.
Nordisk Film

Nordisk Film on 6. novembril 1906 asutatud Taani filmiettevõte, mis on vanim järjepidevalt tegutsev filmistuudio maailmas ja ühtlasi ka üks suuremaid Skandinaavias. 
Nordisk Filmi asutas Taani filmirežissöör Ole Olsen. Aastatel 1907–1911 kandis see nime Nordisk Films Kompagni, 1911. aastast aktsiaselts Nordisk Film. 
Esimene dokumentaalfilm valmis filmistuudios 1907. aastal ning selleks oli Viggo Larseni "Lõvijaht" ("Løvejagten"). 1908. aastal tootis ettevõte üle 100 filmi aastas.
Aastal 1928 läks filmistuudio pankrotti, kuid 1929. aastal korraldas Carl Bauder ettevõte ümber ning aastatel 1929–1935 kandis see nime Nordisk Tonefilm.
Aastatel 1957–1986 oli direktoriks Erik Balling. 
Aastal 1992 ühines ettevõte Egmonti meediakontserniga.
Nordisk Film tegeleb peale filmide ja telesaadete tootmise ka välismaa filmide levitamisega. Näiteks müüs ta Eesti filmi "Nimed marmortahvlil" Jaapani turule.
Eestlaste põllumajanduskommuun &quot;Koit&quot;

Eestlaste põllumajanduskommuun "Koit" oli 1923. aastal peamiselt Kanadast ja USA-st re-emigreerunud eestlaste rajatud kommuun Kubanimaal NSV Liidus.
Kommuun "Koit" oli üks kahest eestlaste rajatud kommuunist NSV Liidus (teine oli kalurite kommuun "Rõbak").
Ajalugu.
Kommuuni asutamist õhutas takka New Yorgis välja antud ajaleht "Uus Ilm", kus ilmus Lenini üleskutse aidata üles ehitada tööliste riiki.
New Yorgis asus kommuuni organiseerimise büroo, mille arvele tuli kanda 500 dollarit sisseastumismaksu (kalurite kommuuni puhul 300 dollarit). Selle raha eest osteti USA-st kaasa viis traktorit, rehepeksumasin ja muid vajalikke põllutöömasinaid ning põllutööriistu. Riided ja muu esmavajalik tuli lisaks endil kaasa võtta. Kanada Alberta provintsi eestlased lahkusid Eckville'i raudteejaamast ühiselt New Yorki 1. märtsil 1923.
Kommuun asutati Hetman Prilepski endise mõisa maadele. Mõisahoonestusest oli järgi vaid üks väike saun. 1923. aasta jooksul saabusid järk-järgult kõik kommunaarid. Esialgu elati telkides, kuni elamiseks ehitati kaks suurt kahekorruselist maja. Ühe maja esimesel korrusel oli söökla ja kommuuni kontoriruumid, teisel korrusel elati leibkonniti tubades. Süüa sai kolm korda päevas sööklas. Aastatel 1923–1928 töötasu ei makstud ja seetõttu isiklikku raha kellelgi ei olnud. Riided ja jalanõud osteti juhatuse korraldusel ühiselt ja jaotati vajaduse järgi laiali.
1926. aastal liitusid kommuuniga eestlaste kalurite kommuuni liikmed, sest nende kommuun likvideeriti. Selleks ajaks oli kommuunil juba umbes 40 lehma ja 20 hobust. Kommuun reorganiseeriti 1928. aastal kolhoosiks. 1977. aastaks oli kommuunist saanud suurema sovhoosi osakond.
Osa kommunaare läks mõne esimese aasta jooksul tagasi Kanadasse, osa proovis Eestisse re-emigreeruda, osa mõrvati NKVD poolt 1930. aastatel kohapeal, osa elas ja töötas elu lõpuni kommuunis ja sellele järgnenud sovhoosis.
Epiloog.
Kommunaaride järglasi elab Venemaal, Eestis ja Kanadas. Kommunaaride järglaste seast võrsus insenere, kes töötasid Moskva autotehases (Leopold Muro) ning Fordi tehaselt ostetud sisseseade ja Fordi väljatöötatud mudelite tootmisõigusega Gorki autotehases (Oskar Muro), osaledes näiteks roomikliikuri GAZ-47 ja kergetanki T-60 väljatöötamisel.
Mälestuse jäädvustamine.
Kommuuni kunagisse asupaika on püstitatud mälestusmärk Krasnodari krai Kuštšovskaja rajooni Kommunari külasse Põhja-Kaukaasias.
Kappar

Kappar on Vahemere maades kasvava ronitaime torkava kappari ("Capparis spinosa") õiepung, mida kasutatakse maitseainena.
Kapparitaimi kasvatatakse Lõuna-Euroopas ja Põhja-Aafrikas. Kappareid on mainitud juba Vanas Testamendis, Antiik-Roomas maitsestati nendega kalasousti.
Tänapäeval säilitatakse ja müüakse kappareid tavaliselt soolatuna või marineerituna äädikas, soolvees, õlis või veinis. Väiksemad kapparid on tugevama maitse ja lõhnaga ning kallimad. Toiduks korjatakse umbes maisiterasuurused õienupud, mis marineeritakse ja kuivatatakse. Tugeva maitse tekitab pungades sisalduv glükokappariin (teise nimetusega metüülglükosinolaat, tavakeeles ka "sinepiõli"). Suuruse järgi liigitatakse kappareid järgmiselt: "non-pareil" (kuni 7 mm), "surfine" (7–8 mm), "capucine" (8–9 mm), "capote" (9–11 mm), "fine" (11–13 mm) ja "grusa" (üle 14 mm). Toiduks tarvitatakse ka torkava kappari marju, mis samuti marineeritakse (Menorcal on need levinud suupiste), ning lehti, mida kas marineeritakse või kuivatatakse (peamiselt Kreekas; kuivatatud lehti kasutatakse juustuvalmistamisel). 
Kapparitega sarnanevad ka hariliku varsakabja, mungalille, saialille pungad, mis on suuremad ja vahel müüakse neid kapparite pähe.
Hapuka ja kibeda maitse tõttu tarvitatakse kappareid majoneesis ja salatites ning sellistes külmades kastmetes nagu Tatari kaste, samuti sinepis, pitsakattes, riisi-, makaroni-, liha- ja kalatoitudes (nt suitsulõhega). Et kuumtöötlemine maitset ei vähendaks, soovitatakse lisada kapparid alles toiduvalmistamise lõpus. Ohtralt kasutatakse kappareid Itaalias ja mujal Lõuna-Euroopas, sageli koos oliivide ja sibulaga.
Kuna kapparites leidub kibedamaitselist glükosiidi, toimivad need toonikumi ja diureetikumina, tõstavad isu ja soodustavad seedimist.
Vaata ka.
Itaalia köök
Kappar (Pakistan)

Kappar on väikelinn Pakistanis, Belutšistani provintsi edelarannikul.
2007. aastal kannatas Kappar üleujutustes.
Ole Olsen (režissöör)

Ole Andersen Olsen (5. mai 1863 – 5. oktoober 1943 Kopenhaagen) oli Taani filmilavastaja ja filmimees.
Ta asutas 1906. aastal Taani filmiettevõtte Nordisk Film.
Viggo Larsen

Jens Viggo Larsen (14. august 1880 Kopenhaagen – 6. jaanuar 1957 Kopenhaagen) oli Taani filminäitleja ja -režissöör.
Larsen lavastas aastail 1906–1921 ligi 60 filmi.
Farnham

Farnham on linn Inglismaal Surrey krahvkonnas. See asub 55 km Londonist edelas.
Farnhamis paikneb muu hulgas sotsiaal- ja humanitaarteadustele spetsialiseerunud kirjastus Ashgate Publishing.
Whitstable

Whitstable on mereäärne linn Inglismaal Kenti krahvkonnas.
See asub 8 km Canterburyst põhja pool ja 3 km Herne Bayst lääne pool.
Linnas elab umbes 30 000 inimest.
Linnas on traditsiooniliseks tegevusalaks austrite püük ning igal aastal korraldatakse austrifestivale.
Austerkarplased

Austerkarplased ("Ostreidae") on sugukond karpe.
Neid iseloomustavad paksud ebasümmeetrilised kojapoolmed. 
Austerkarplastest kasutatakse mitmeid liike söögiks kui austreid.
Läänemeres neid ei esine, kuna nad elavad vaid suurema soolsusega vees.
Austrid

Austrid on mitut liiki, peamiselt austerkarplaste hulka kuuluvad söödavad limused.
Austrite söömine.
Austreid süüakse üldjuhul vaid kalendrikuudes, mille eestikeelses nimetuses esineb "r"-täht, ehk 1. septembrist kuni 30. aprillini.
Suvekuudel austrid koevad ning nende limuskehasid täidab suurem kogus toksiine. Samuti esinevad suvel suuremad võimalused nakatuda veeõitsenguga seotud vohamisega kaasnevatesse viirustesse või "Vibrio parahaemolyticus"'e ja "Vibrio vulnificus"'e bakterinfektsioonidesse, millest viimane on ühel juhul viiest surmav.
Tooreste (aurutamata, keetmata, praadimata või röstimata) ning eriti aegunud austrite, mida võib elujõus austritest olla raske eristada, söömine (eriti suvel) on seega tervisele vastunäidustatud või elule ohtlik.
Kõvasti sulgunud kahepoolmelisi kodasid avatakse ettevaatlikult spetsiaalsete noataoliste abivahenditega. Austrite söömisel hinnatakse eelkõige värskust kui ka pehmust või mahedust. Sageli maitsestatakse austreid sidrunimahlaga. Hapniku juurdepääsuga jahedas või jäävannis hoitud elusad austrid surevad alles kodade avamisel või närimisel ja allaneelamisel.
Auster

Auster ("Ostrea") on perekond karpe sugukonnast austerkarplased.
Branchino järv

Branchino järv (itaalia keeles "Lago Branchino") on järv Põhja-Itaalia Alpides Lombardia maakonnas Bergamo provintsis.
Branchino ("Corno Branchino") ja Piana ("Corna Piana") mägede vahelises orus, Ardesio ja Oltre il Colle piiril asuv järv toitub lume sulamisest ja sagedastest vihmasadudest.
Erik Balling

Erik Balling (29. november 1924 Nyborg – 19. november 2005 Gentofte) oli taani filmilavastaja ja kirjanik.
Erik Ballingi filmitöökarjäär algas 1946. aastal, kui ta läks tööle filmistuudiosse Nordisk Film. Aastatel 1957–1989 oli ta Nordisk Filmi direktor. 
Tema üks esimesi filme "Adam og Eva" valmis 1953. aastal ja võitis Taani filmiauhinna Bodili. Aastal 1956 valmis esimene Taani värviline film "Kispus". Balling kirjutas filmile stsenaariumi ja tegi režii. Tema järgmine film "Qivitoq" kandideeris parima võõrkeelse filmi Oscarile (1957) ja Cannes'i filmifestivali peaauhinnale Kuldsele Palmioksale. Need auhinnad jäid tal saamata.
Aastal 1964 valminud muusikalise komöödiafilmi "Sommer i Tyrol" võtted toimusid Austrias.
Ta lavastas telesarjad "Matadoor" ("Matador"; 1978–1982), "Maja Christianshavnis" ("Huset på Christianshavn"; 1970–1977) ja 13-osalise filmisarja Olseni kamba tegemistest (1968–1981). Viimase mainitud sarja üks osa ilmus 2012. aastal eestindatuna DVD-l – "Olseni kamp ja meistervarga aare". Telesari "Matadoor" kuulub Taani kultuurikaanonisse.
Tunnustus.
Auhinnad.
Bodil
Robert
Ingeborg Johansen

Ingeborg Johansen (26. september 1896 Riia – 23. jaanuar 1986) oli taani kirjanik. Ta kasutas ka pseudonüüme Harriet Holm ja Helene Paider.
Ingeborg Johansen sündis Riias Taani inseneri (kes aastatel 1918–1929 elas Baltimaade peakonsulina Tallinnas) Jens Christian Johanseni teise lapsena. Ta käis algkoolis Tallinnas, lõpetas keskkooli Taanis ning alustas seejärel ülikooliõpinguid kirjanduse ja klassikaliste keelte alal.
Harriet Holmi nime all avaldas Johansen 1916. aastal mõned novellid ajalehes Sorø Amtstidende. Järgmisel aastal ilmus tema debüütromaan "Den røde Villa" ("Punane villa").
Johansen tõlkis taani keelde vene kirjandust, eelkõige Ivan Turgenevi teoseid.
Isiklikku.
Ajaloolane Paul Johansen oli tema noorem vend.
Söödav auster

Söödav auster ("Ostrea edulis") on austri perekonda kuuluv liik austerkarplasi.
Söödav auster elab pärismaisena Euroopa soolastes vetes, teda püütakse töönduslikult näiteks La Manche'i väina rannikul.
Peale söödava austri kasutatakse austreina toiduks ka mitut muud liiki austerkarplasi.
Austrite söömine.
Austreid süüakse üldjuhul vaid kalendrikuudel, mille eestikeelses nimetuses esineb "r"-täht, ehk septembri algusest kuni aprilli lõpuni. Suvekuudel austrid koevad ning nende limuskehasid täidab suurem kogus toksiine. Samuti on suvel suurem võimalus nakatuda vohamisega kaasnevate viiruste või bakterite "vibrio parahaemolyticus"'e ja "vibrio vulnificus"'e põhjustatud infektsioonidesse, millest viimane on ühel juhul viiest surmav. 
Tooreste (aurutamata, keetmata, praadimata või röstimata) ning eriti aegunud austrite, mida võib elujõus austritest olla raske eristada, söömine on seega tervisele vastunäidustatud või elule ohtlik.
Valgelaup-paradiisilind

Valgelaup-paradiisilind ("Parotia sefilata") on linnuliik paradiisilindlaste sugukonnast. 
Ta elab Indoneesias Uus-Guinea saare loodeosa mägimetsades. Toitub peamiselt puuviljadest, seemnetest ja lülijalgsetest.
Pesa ehitab ja haub ainult emaslind.
Valgelaup-paradiisilind on kantud CITESi liikide II kategooria nimekirja.
Napu

Napu (18. sajandi kaartidel "Nappo") oli kõrts ja veskikoht Järva vallas ja varem Albu vallas.
Albu mõisa kirjelduses 18. märtsist 1739 on mainitud ka Napu kõrtsi ja veskit.
Tänapäeval on Jägala jõe ääres Napu lõkkekoht.
Lake'i maakond (Colorado)

Lake'i maakond ("Lake County") on maakond USA-s Colorado osariigis. Geograafilised koordinaadid on 39°19' N, 106°36' W. 
Maakonna halduskeskus ja ainus linn on Leadville. 
Maakonna pindala on 994 km². Veepindala on 18 km². See on pindalalt neljas väikseim maakond osariigis.
Elanike arv on 2015. aasta seisuga arvestuslikult 7485. 2010. aasta rahvaloenduse kohaselt oli elanikke 7310. Asustustihedus on 7,5 in/km².
Lake'i maakonnas asub Kaljumäestiku kõrgeim tipp Mount Elbert (4401 meetrit).
Ajalugu.
Lake'i maakond on üks kuueteistkümnest 1. novembril 1861 moodustatud algsest Colorado maakonnast. Lake'i maakond hõlmas algselt suure osa Colorado lääneosast.
Järgnevatel aastakümnetel kaotas Lake'i maakond hulgaliselt oma territooriumist: algne lõunaosa läks 1866. aastal Saguache'i maakonnale ja 1874. aastal Hinsadale'i maakonnale, edelaosa 1874. aastal La Plata maakonnale ja 1876. aastal San Juani maakonnale ning lääneosa 1877. aastal Ouray maakonnale ja Gunnisoni maakonnale.
Maakonna esimene halduskeskus oli 1861. aastal Oro City, 1863. aastal sai selleks Lourette, 1866. aastal Dayton ja 1868. aastal Granite.
8. novembril 1879 nimetati maakond Carbonate'i maakonnaks, kuid seda nime sai maakond kanda vaid kaks päeva, mil see sai uuesti Lake'i maakonnaks.
Maakond on saanud nime seal asuvate Twin Lakesi järvede järgi.
Rahvastik.
2000. aasta rahvaloenduse andmed.
Lake'i maakonnas oli 7812 inimest, 2977 leibkonda ja 1914 perekonda.
Rahvastiku tihedus oli 8 in/km². 
Elamuüksusi oli 3913 (keskmine tihedus 4/km²). 
Rassiline koosseis oli järgmine: 
Ladinaameeriklasi (sõltumata rassist) oli 36,14%. 
2977 leibkonna seas oli 
Leibkonnas oli keskmiselt 2,59 inimest ja perekonnas keskmiselt 3,15 inimest.
Elanikud jagunesid ealiselt nii: 
Ea mediaan oli 30 aastat. 
Iga 100 naissoost isiku kohta tuli 115,80 meessoost isikut. Iga 100 vähemalt 18-aastase naise kohta tuli 116,70 meest.
Leibkonna aastasissetuleku mediaan oli 37 691 dollarit, perekonna sissetuleku mediaan 41 652 dollarit. Meeste sissetuleku mediaan oli 30 977 dollarit, naistel 24 415 dollarit. Sissetulek elaniku kohta oli 18 254 dollarit. 
12,90% elanikkonnast ja 9,50% perekondadest elas allpool vaesuspiiri. Kogu elanikkonnast elas allpool vaesuspiiri 15,60% alla 18-aastastest ja 6,30% üle 65-aastastest.
Kaitsealad.
USA Ajalooliste Paikade Riikliku Registrisse on kantud Lake'i maakonnas üheksa objekti.
Aischines Sphettosest

Aischines Sphettosest (ladinapäraselt Aeschines, täiendiga Socraticus ehk sokraatik; vanakreeka keeles Αἰσχίνης; u 425 eKr Ateena– u 350 eKr) oli Sokratese õpilane ja sõber, sfettolase Lysaniase poeg. Elatist teenis ta retoorikaõpetajana. Ta oli kohal, kui Sokratese üle kohut mõisteti. Platoni dialoogis "Phaidon" loetakse Aischines Sokratese surmaotsuse täideviimise juures olijaks.
Aischines ja Sokrates.
Dialoogid.
Diogenes Laertiose ja E.G.Berry (1950) järgi pani Aischines kirja seitse nn sokraatilist dialoogi:,
Lake'i maakond

Lake'i maakond (inglise "Lake County") on 12 Ameerika Ühendriikide maakonna nimetus.
Lake'i maakond (Uus-Meremaa)

Lake'i maakond oli maakond Uus-Meremaal Lõunasaarel.
1986. aastal liideti see moodustatava Queenstown-Lakesi ringkonna koosseisu.
Wiseman

Wiseman on rahvaloendustel arvestatav kohaliku võimuorganita asula ("census-designated place") USA-s Alaska osariigis Yukon-Koyukuki rahvaloenduspiirkonnas ("Yukon-Koyukuk Census Area"). Wiseman paikneb Middle Fork Koyukuki jõe juures Brooksi ahelikus 360 meetri kõrgusel merepinnast. Wiseman asub põhja pool põhjapolaarjoont.
Wisemani rajasid 1910. aastatel kullakaevurid, kes saabusid sinna Slate Creeki asulast (tänapäeva Coldfoot).
USA keskkonnaaktivist ja kirjanik Bob Marshall on oma teoses "Arctic Village" kirjeldanud aega, kui ta 1930. aastatel viibis selles asulas 15 kuud. Marshall on teoses Koyukuki jõe piirkonda nimetanud "kõige rõõmsamaks tsivilisatsiooniks, mida ta teab".
2010. aasta rahvaloenduse andmetel elas asulas 14 inimest. 2000. aastal oli elanikke 21.
Wisemanis valitseb mandriline lähisarktiline kliima. Kõige soojemad kuud on juuni ja juuli, kui kõrgeim keskmine õhutemperatuur ulatub 21 ºC-ni, ning kõige külmem kuu on jaanuar, mil madalaim keskmine temperatuur langeb alla –29 ºC. Lumesadu ei esine ainult suvekuudel.
Talviti võib näha virmalisi.
Libahundi needus

"Libahundi needus" on Eesti 2005. aasta mängufilm. Selle režissöör on Rainer Sarnet.
Sisu.
Noor Vanemuise teatri lavastaja otsustab lavastada August Kitzbergi "Libahundi", mis legendi järgi olevat kahe näitleja surma tõttu neetud. Nimelt said 1911. ja 1954. aastal Marguse osatäitjad etendusel surma ja pärast juhtunut näidendit enam ei lavastatud. Legendi kohaselt saab needuse murda vaid siis, kui etendusel sureb Tiina laval, nagu soovis Kitzberg. Varsti pärast proovide algust hakkavad juhtuma imelikud asjad ja hakatakse arvama, et "Libahunt" on tõesti neetud ning surnute hinged üritavad lavastamist takistada.
Bodil (auhind)

Bodil on Taani filmiauhind, mida annab välja Taani rahvuslik filmikriitikute ühendus (taani Filmmedarbejderforeningen).
Auhind on asutatud 1948. aastal. Esimesed auhinnad anti laureaatidele 29. aprillil 1948. Nime on auhind saanud Taani näitlejate Bodil Kjeri ja Bodil Ipseni järgi.
Iga võitja saab portselanist kujukese Bodili, mille on disaininud Ebbe Sadolin ja mis on valmistatud Svend Jespersen Bing &amp; Grøndahli portselanivabrikus.
Mesila

Mesila on paik, kus asuvad mesitarud.
Meemäger

Meemäger ("Mellivora capensis") on kärplaste sugukonda kuuluv imetaja.
Meemägrad elavad Aafrikas ja Lõuna-Aasias.
Nad on peamiselt karnivoorid, kuid armastavad väga mett. Mesilaste pesade leidmisel kasutavad tihti meenäiturite abi.
Jekaterina

Jekaterina (vene Екатерина, translitereerituna ka Ekaterina) on naisenimi.
Nimi on kreeka päritolu – Αικατερίνη ("Aikaterinē").
Nimi on alates 17. sajandi keskelt sage vene naisenimi.
Eestis oli 2022. aasta 1. jaanuari seisuga eesnimi Jekaterina 4603 naisel. Jekaterina oli populaarsuselt 16. naisenimi. Kujul Ekaterina oli see 1467 naisel. Ekaterina oli populaarsuselt 125. naisenimi.
Glehni park

Glehni park on park Tallinnas Nõmmel Tähetorni tänava ja Mustamäe nõlva vahelisel alal. Glehni park on saanud nime Nõmme rajaja Nikolai von Glehni järgi. Pargis asub ka Glehni loss.
Ehitised.
Glehni pargis asuvad ehitised:
Nikolai von Glehni tegevus.
Nikolai von Glehn hoolitses ka ise oma pargi eest. Ta vedas parki mulda, istutas sinna mitut liiki puid ja põõsaid. Ta rajas alleed ja kõrvalteed ning pani nendes äärde kivid, mille siledaks tehtud küljele maalis manitsussõnu:
Tänapäev.
Sportimisvõimalused.
Tänapäeval on Glehni pargi matkarada üks osa Nõmme-Harku Terviseradadest. Matkaraja pikkus on 2,45 kilomeetrit. Pargi kaguservas asub Hiiu staadion.
Taastamine.
Palmimaja.
2006. aastal restaureeriti palmimaja põhjalikult. Tööde käigus muudeti hoone külastajatele ohutuks, likvideeriti varinguoht, kindlustati ribikaari ning taastati varisenud osad. Käiguteid täiendati. Nüüd on palmimaja kahel tasandil läbitav ning seestpoolt vaadeldav. Konserveerimistööde kogumaksumuseks kujunes ligi 1,5 miljonit krooni (ligikaudu 96 000 eurot) .
Tähetorn.
 ehk Tallinna Tähetorn
2010. aastal alustati tähetorni renoveerimist. 2011 aasta suveks oli tähetorni fassaad renoveeritud
Hotell Tartu

Hotell Tartu on hotell Tartu kesklinnas. Hotell on ehitatud 1964. aastal ja see on üks vanimaid Tartu hotelle. Hotell asub Tartu bussijaama kõrval aadressil Soola 3. Hotelli kaks korrust avati 1965. aasta jaanuaris, täismahus hakkas töötama veebruaris, siis oli seal 150 tuba 242 kohaga.
Hotellis on 58 numbrituba, neist: 15 ühekohalist ja 35 kahekohalist tuba ning 8 peretuba, mis kokku mahutavad 117 inimest. Lisaks hotellimajutusele pakutakse ka hostelimajutust hoone eraldi tiivas, milles on 6 kolmekohalist tuba.
Vabaduse park

Vabaduse park on park Tallinnas Nõmmel. Park piirneb Sihi, Lõuna, Ravila, J. Mändmetsa, Nõmme-Kase ja Hiiu tänavaga. Pargi pindala on 14,74 hektarit. Pargi lähedal asuvad Sanatooriumi park ja Hiiu park.
Ajalugu.
Vabaduse park on üks Nõmmele väga omastest parkmetsadest. Sellised männimetsad planeeriti Nõmmele juba 1920. aastate lõpus. 1937. aastal kinnitati linnavolikogus lõplik plaan, mille järgi pidi Nõmmel olema kolm parkmetsa ja kaksteist puiestikku.
Tänapäev.
Tänapäeval on Vabaduse park hea koht ürituste korraldamiseks. Pargis on toimunud tänavalaat "Roheliste väravate tänav", Nõmme laste laulupidu ja "Nõmme kevad". 17. juunil 2018 toimus Vabaduse pargis Nõmme IV laulu- ja tantsupäev, mis taaselustas vabariigi algusaegadel Nõmmel toimunud laulupäevade traditsiooni 29. juulil 2007 jõustus seadus, mis võtab Vabaduse parkmetsa kaitse alla.
Mustamäe suusahüppetorn

Mustamäe suusahüppetorn on Nõmmele 1962. aastal ehitatud HS60 suurusega suusahüppemägi ehk trampliin.
Ajalugu.
Esimesed suusahüpperajatised kerkisid Mustamäe nõlvale juba 1930. aastatel.
1941. aastal valminud K30-trampliini rajamise initsiaator oli tolleaegne Tallinna linna kommunaalmajanduse osakonna juhataja Johannes Hint.
1961. aastal ehitati vanema puidust suusahüppetorni asemele uus ja suurem, sest vanem oli hakanud lagunema. Enne uue suusahüppetorni ehitamist õhiti vanem torn, mille puitu kasutati Nõmmel küttematerjalina. Uue hüppemäe rajamise eestvõtjad olid Aleksi Ilves, Raimond Mürk ja Uno Kajak. 
Hüppemägede kompleksi rajati hiljem ka K25-, K18- ja K10-trampliin, mis võimaldasid ette valmistada eri vanuseklasside suusahüppajaid ja kahevõistlejaid. Sellel hüppemäel on harjutanud teiste seas Allar Levandi, Peep Heinloo, Tambet Pikkor, Roomet Pikkor, Rauno Pikkor ja Jens Salumäe. 
Sobiva lumikatte olemasolul sai talvisel ajal nõlval harrastada mäesuusatamist ja kelgutamist. Alates 2008. aasta talvest tegutseb Vana-Mustamäe suusahüppetrampliini jalamil Nõmme Seikluspargi vabaajakeskus Nõmme lumepark.
Lisaks praegusele K50-tornile on säilinud ka K25-, K18- ja K10-hüppemägi. Viimastel aastatel on keskuse eestvõttel renoveeritud noorsportlastele hädavajalikud K25 ja K18 hüppemäed, viimati remonditi maandumisnõlva .
Projekt ja materjal.
Suure hüppemäe projektis oli ehitamiseks ette nähtud silikaatkivi Mark 200. Sellist "kõrge margiga" kivi toodeti sel ajal üldiselt vähe, tavaliselt olid kasutuses M150 ja M100. Sageli hakkavad kivimüürid 15- või 20-aastaselt pragunema, kuid suusahüppemäe müüridesse ei ole 50 aastaga tekkinud ühtegi pragu. Müüritis on armeeritud ning igas nurgas on kaheksa 20 mm läbimõõduga varrast .
Taani kultuurikaanon

Kultuurikaanon (taani keeles "Kulturkanonen") on nimekiri 108 teosest, mis on kuulutatud Taani rahvuskultuuri pärandis eriti oluliseks. Need kuuluvad kaheksasse kategooriasse: arhitektuur, kujutav kunst, disain, film, kirjandus, muusika, näitekunst ja laste kaanon.
Idee algatas Taani kultuuriminister Brian Mikkelsen 2004. aastal. Tema eestvedamisel loodi seitse 35-liikmelist komisjoni, kelle ülesandeks oli välja valida kõige olulisemad kultuuriobjektid ja -teosed. Lõplik nimekiri avalikustati 24. jaanuaril 2006.
Kirjandus.
Teosed lüürikast
Muusika.
Klassikaline muusika.
Klassika suurteosed:
Laulud:
Popmuusika.
Igihaljad laulud:
Häälinurme tänav

Häälinurme tänav on tänav Rae vallas Peetri alevikus.
Tänav saab alguse Vana-Tartu maanteelt, ristub Kungla teega ja lõpeb Kuldala teel, olles ligikaudu 590 meetrit pikk (koos keskel asuva nimetu ringikujulise osaga ja endise Häälinurme (Nurme) taluni viiva nimetu tupikuga kokku 930 meetrit).
Häälinurme tänav on eraomanduses, kuuludes sama tänava majaomanike moodustatud Häälinurme Arenduse MTÜ-le. Seetõttu ei ole ta avatud avalikule liiklusele.
Tänava keskel asub väike looduslik kaasik – Häälinurme park –, kuhu Häälinurme Arenduse MTÜ on rajanud rannavõrkpalliplatsi; plaanitud on rajada ka väike puhkeala.
Kõigi Häälinurme tänava äärsete kinnistuteni on veetud tsentraalne vee- ja kanalisatsioonivõrk, samuti valguskaabliühendus.
Tänava nimi tuleneb ajaloolise Häälinurme talu nimest (nõukogude-aegsetel maakaartidel näidatud kui Helinurme talu; tänapäeval Maa-ameti registris kajastatud Nurme lähiaadressi nime all), mille endistele maadele tänav 2004. aastal rajati. Esialgu oli tegu kruusateega, 2007. aastal tänav asfalteeriti ja paigaldati tänavavalgustus.
Häälinurme park

Häälinurme park on väike looduslik kaasik Rae vallas Peetri alevikus Häälinurme tänaval.
Park (pindalaga pisut üle 3000 m2) on eraomanduses ega kuulu keskkonnaregistri nimistusse. Häälinurme Arenduse MTÜ on sinna kohalike elanike jaoks rajanud rannavõrkpalliplatsi, plaanitud on rajada ka väike puhkeala.
Fort Yukon

Fort Yukon on linn USA-s Alaska osariigis Yukon-Koyukuki rahvaloenduspiirkonnas ("Yukon-Koyukuk Census Area").
Fort Yukonis on mõõdetud Alaska kõrgeim temperatuur, kui 27. juunil 1915 oli seal 38 °C.
Linn asub 13 kilomeetri kaugusel põhjapolaarjoonest põhjas, Yukoni ja Porcupine'i jõe liitumiskohas.
Hole Patrol

 
"Hole Patrol" on Ameerika Ühendriikide ansambli Steel Panther debüütalbum. Album on ilmunud 2003. aastal Metal Shopi nime all ja 2005. aastal Metal Skooli poolt. 
Lood "Hell's on Fire", "Fat Girl (Thar She Blows)" ja "Stripper Girl" albumilt salvestati hiljem stuudios uuesti bändi albumi "Feel the Steel" jaoks. Laulule "Fat Girl (Thar She Blows)" tehti ka muusikavideo, mis ilmus DVD peal 2005. aastal.
Eagle'i maakond

Eagle'i maakond ("Eagle County") on maakond USA-s Colorado osariigis. Geograafilised koordinaadid on 39°62' N, 106°70' W. 
Maakonna halduskeskus on Eagle. 
Maakonna pindala on 4 382 km². Veepindala on 10 km².
Elanike arv oli 2010. aasta rahvaloenduse järgi 52 197. Aastal 2000 oli elanike arv 41 659. 
2014. aasta "Journal of the American Medical Association" ajakirja uuringu kohaselt oli Eagle'i maakond USA kolmanda kõige kõrgeima elueaga maakond - 85.94 aastat; meestel 84.4 ja naistel 87.6 aastat. Maakonna kaks naabermaakonda - Summiti ja Pitkini maakonnad olid samas uuringus esimesel ja teisel kohal. 
Ajalugu.
Maakond loodi 1883. aastal. Maakond piirnes ka Utah'ga, kuid maakonna lääneterritooriumitest said Rio Blanco ja Garfieldi maakonna osa.
Rahvastik.
2000. aasta rahvaloenduse andmed.
Eagle'i maakonnas oli 41 659 inimest, 15 148 leibkonda ja 9013 perekonda.
Rahvastiku tihedus oli 10 in/km². 
Elamuühikuid ("housing units") oli 22 111 (keskmine tihedus 5/km²). 
Rassiline koosseis oli: 
Ladinaameeriklasi (sõltumata rassist) oli 23,24%. 
15 148 leibkonna seas oli 
Leibkonnas oli keskmiselt 2,73 inimest ja perekonnas keskmiselt 3,17 inimest.
Elanikud jagunesid ealiselt nii: 
Ea mediaan oli 31 aastat. 
Iga 100 naissoost inimese kohta tuli 121,00 meessoost inimest. Iga 100 vähemalt 18-aastase naise kohta tuli 125,80 meest.
Leibkonna aastasissetuleku mediaan oli 62 691 dollarit, perekonna sissetuleku mediaan 68 226 dollarit. Meeste sissetuleku mediaan oli 37 603 dollarit, naistel 30 579 dollarit. Sissetulek elaniku kohta oli 32 011 dollarit. 
7,80% elanikkonnast ja 3,90% perekondadest elasid allpool vaesuspiiri. Kogu elanikkonnast elas allpool vaesuspiiri 6,80% alla 18-aastasi ja 7,60% üle 65-aastasi.
Feel the Steel

"Feel the Steel" on Ameerika Ühendriikide "glam metal"'i bändi Steel Panther esimene tähtsam album.
Lood "Fat Girl", "Stripper Girl" ja "Hell's On Fire" pärinevad nende 2003. aasta albumilt "Hole Patrol". 
Album debüteeris 123. kohal ning jõudis 98. kohale edetabelis "Billboard 200" ja esikohale Billboardi parimate komöödiaalbumite edetabelis.
Album ilmus Suurbritannias 8. juunil 2009, 6. oktoobril Põhja-Ameerikas ja 11. detsembril Austraalias.
Balls Out

"Balls Out" on Ameerika Ühendriikide "glam metal"-bändi Steel Panther kolmas stuudioalbum. See ilmus 28. oktoobril 2011.
Albumi tegemine.
2011. aasta mais antud intervjuus ütles kitarrist Satchel, et nad hakkasid uut materjali salvestama 2010. aasta augustis ja 2011. aasta maiks oli kõik lood valmis.
Albumi ilmumise kohta tuli ametlik teadaanne 19. juulil 2011 ja albumi pealkiri avalikustati 22. augustil. Albumi produtsent on Jay Ruston, kes tegi ka bändi albumi "Feel the Steel".
6. septembril teatati, et album ilmub 18. oktoobri asemel 31. oktoobril, kuigi see ilmus Euroopa iTunes'i poodi juba 28. oktoobril.
Esimesed singlid albumilt olid "If You Really, Really Love Me" Ühendkuningriigis ja "17 Girls In A Row" Ameerika Ühendriikides.
Albumil astuvad külalistena üles Dane Cook loos "In the Future" ning Chad Kroeger ja Nuno Bettencourt loos "It Won't Suck Itself".
Howardsville

Howardsville on viie Ameerika Ühendriikide koha nimetus.
Gary Fanelli

Gary Fanelli (sündinud 24. oktoobril 1950) on USA päritolu Ameerika Samoa pikamaajooksja.
Gary Fanelli osales 1988. aasta suveolümpiamängudel maratonijooksus ja sai 51. koha ajaga 2:25.35, mis on siiani Ameerika Samoa rekord.
Isiklikku.
Gary Fanelli on taimetoitlane. Ta elab alates 2006. aasta jaanuarist Philadelphias.
Meenäiturlased

Meenäiturlased ("Indicatoridae") on lindude sugukond rähniliste seltsis.
Nad on levinud Vana Maailma troopilises vööndis, põhiliselt Aafrikas ja Lõuna-Aasias.
Serraia järv

Serraia järv (itaalia keeles "Lago della Serraia") on liustikujärv Itaalias Trentino-Alto Adige maakonnas Trento provintsis Baselga di Pinès.
Piné platool umbes 15 000 aastat tagasi tekkinud järve mõõtmed on 1250 m × 525 m, suurim sügavus 15 meetrit.
1987. aastast alates on järve põhjatipp biotoobina looduskaitse all.
Antermoia järv

Antermoia järv (itaalia keeles "Lago d'Antermoia") on liustikujärv Kirde-Itaalias Trentino-Alto Adige maakonnas Trento provintsis Mazzinis.
Dolomiitides Catinaccio mäemassiivis 2501 meetri kõrgusel merepinnast asuva järve pindala on 0,975 ha, suurim sügavus 5 meetrit. 
Valgla väiksuse tõttu kuivab järv suviti peaaegu kokku.
Sassano järv

 
Sassano järv (itaalia keeles "Lago Sassano") on karstijärv Itaalias Apuulia maakonnas Bari provintsis Conversanos.
Hvoinaja

Hvoinaja on alev Venemaal Novgorodi oblastis, Hvoinaja rajooni keskus. Asub Veliki Novgorodist 290 km idas Pesi jõe kaldal. Alevit läbib Sonkovo ja Peterburi vaheline raudtee.
Asula tekkis 1918. aastal rajatava raudtee äärde ning sai ametliku staatuse 1927. aastal. 1935 nimetati töölisaleviks.
Hvoinajas on puidutööstusettevõtted ning õlle- ja karastusjookide tehas.
Alevis on kaks keskkooli, haigla ja laste tuberkuloosisanatoorium.
Boltoni Ülikool

Boltoni Ülikool on ülikool Inglismaal Boltonis.
Ülikool on asutatud 1982. aastal kui Boltoni Kõrghariduse Instituut. Ülikooli staatuse sai ta aastal 2004.
Ülikoolil on umbes 14 000 õppijat ja 700 töötajat.
Tartu Näitused

Tartu Näitused on 1991. aasta oktoobris asutatud Eesti aktsiaselts, mille tegevusaladeks on: 
Välislingid.
Koduleht
Moana Carcasses Kalosil

Moana Carcasses Kalosil (sündinud 1959 Tahitil) on Vanuatu poliitik, kes oli 23. märtsist 2013 15. maini 2014 Vanuatu peaminister.
Ta kuulub erakonda Roheline Konföderatsioon.
Aastatel 2003–2004 oli ta välisminister ning seejärel muu hulgas rahandus- ja siseminister.
15. mail 2014 avaldas Vanuatu parlament talle häältega 35:11 umbusaldust. On oletatud, et üheks tema umbusaldamise põhjuseks oli tema Tahiti päritolu. Samuti on tema languse põhjuseks peetud rahulolematust tema investeeringukavadega immigratsiooni ja transpordi valdkonnas.
Oktoobris 2015 mõisteti ta 4 aastaks vangi parlamendiliikmetele altkäemaksu andmise eest. Samas kohtuasjas mõisteti vanglakaristused ka 13 parlamendiliikmele, kes talt altkäemaksu vastu võtsid.
Rafaila vald

Rafaila on vald Rumeenia idaosas Vaslui maakonnas.
Valla pindala on 27 km². Aastal 2007 elas Rafailas 1974 inimest.
Piatto järv

Piatto järv (itaalia keeles "Lago Piatto") on liustikujärv Itaalias Toscana maakonnas Pistoia provintsis.
Apenniinides 1823 meetri kõrgusel merepinnast asuva järve lähistel asuvad Alpe Tre Potenze mägi ja Nero järv.
Järvest loodes asub Hannibali mäekuru, mis on saanud nime Kartaago väejuhi järgi, kes liikus II Puunia sõjas sealtkaudu Rooma peale.
Nero järv (Pistoia)

Nero järv (itaalia keeles "Lago Nero" 'must järv') on liustikujärv Itaalias Toscana maakonnas Pistoia provintsis.
Apenniinides 1730 meetri kõrgusel merepinnast asuva järve pindala on 8 hektarit, suurim sügavus 2,5 meetrit.
Piatto järve lähistel asuva veekogu naabruses asub Alpe Tre Potenze mägi.
Æbelø

Æbelø ('õunasaar') on Taanile kuuluv saar Kattegati väinas Funeni põhjaranniku lähedal. 
Saare pindala on 2,09 km². Saare ja Funeni vahel on neli väikesaart. Suvel elab saarel kaks inimest, talvel on saar asustamata. 1938–1943 kuulus Æbelø Kaj Dindlerile. Saart ühendab Æbeløholmiga 1,5-2 km pikkune liivast maasäär, mis on ajuti vee all. Saarel on tuletorn.
Oskar Liigand

Oskar Liigand (15. oktoober 1911 Peterburi – 4. oktoober 1995 Tallinn) oli eesti näitleja.
Ta lõpetas 1937. aastal Tallinnas Paul Sepa erateatristuudio. Aastatel 1936–1944 oli ta Eesti Draamateatri, 1944–1950 Vanemuise teatri ja 1950–1952 Ugala teatri näitleja. Aastatel 1952–1986 oli Eesti NSV Riikliku Nukuteatri näitleja.
Ta on mänginud paljudes Eesti filmides, sealhulgas "Ühe küla mehed", "Jääminek", "Jäljed", "Põrgupõhja uus Vanapagan","Me olime 18-aastased", "Keskpäevane praam", "Valge laev", "Tuuline rand", "Ukuaru", "Surma hinda küsi surnutelt", "Kõrboja peremees", "Nipernaadi", "Mardipäev", "Lammas all paremas nurgas", "Saatana pisar" ja "Elutuba".
Ta on maetud Tallinna Metsakalmistule.
Tiina Jaaksoo

Tiina Jaaksoo on mitme inimese nimi:
Tiina Jaaksoo (laulja)

Tiina Jaaksoo (aastani 1952 Eugenie Puks, aastatel 1952–1959 Tiina Kuusmaa; 25. august 1931 Leningrad – 7. märts 2013) oli eesti laulja (sopran) ja Estonia teatri solist.
Ta õppis muusikat Tallinna Muusikakoolis (Linda Sauli ja Ann Olbrei klassis), lõpetades kooli aastal 1955; hiljem täiendas ta end Elsa Maasiku juures.
Ta oli aastatel 1956–1960 Estonias koorilaulja ja aastatel 1960–1987 solist.
Ta oli aastast 1961 Eesti Teatriliidu liige.
Kinnitusdetail

Kinnitusdetail või kinnitusvahend on detail konstruktsiooniosade (nt masinaosa) jäigaks kinnitamiseks või lahtivõetavalt ühendamiseks.
Kinnitusdetailid on poldid (sealhulgas tikkpoldid), mutrid, kinnituskruvid, needid jms ning abidetailid: seibid ja lõhised.
Hammaslatt

Hammaslatt on prisma- või silindrikujuline hammastatud varras, mille abil muudetakse hammasratta pöörlemist sirgliikumiseks ja vastupidi. 
Hammaslatt koos hammasrattaga moodustab hammasülekande.
Hammaslatte kasutatakse tööpinkides, kraanades, laadurites jms seadmetes.